Komisijos reglamentas (EB) Nr. 846/98
1998 m. balandžio 22 d.
suderinantis Tarybos reglamentą (EB) Nr. 2008/97 ir panaikinantis Reglamentą (EB) Nr. 151/98
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. spalio 9 d. Tarybos reglamentą (EB) Nr. 2008/97, nustatantį tam tikras alyvuogių aliejaus, kurio kilmės šalis yra Turkija, ir tam tikrų kitų žemės ūkio produktų importui skirtų specialių priemonių taikymo taisykles [1], ypač į jo 8 straipsnį,
kadangi 1998 m. vasario 25 d. EB ir Turkijos asociacijos tarybos sprendimas Nr. 1/98 [2] dėl žemės ūkio produktų prekybos nustato, inter alia, Turkijos kilmės alyvuogių aliejaus importui preferencinius susitarimus, taikytinus nuo 1998 m. sausio 1 d.;
kadangi Reglamentas (EB) Nr. 2008/97 numato, kad, iš dalies pakeitus specialių priemonių, nustatytų Asociacijos susitarime, sąlygas ypač dėl sumų arba sudarius naują susitarimą, to reglamento pataisymus gali priimti Komisija Tarybos reglamento Nr. 136/66/EEB [3] su paskutiniais pakeitimais, padarytais Reglamentu (EB) Nr. 1581/96 [4], 38 straipsnyje nustatyta tvarka;
kadangi specialios priemonės, nustatytos EB ir Turkijos asociacijos tarybos Sprendime Nr. 1/98 alyvuogių aliejaus importui iš Turkijos, ypač koreguoja muito sumažinimus, taikytinus nuo 1998 m. sausio 1 d.; kadangi Reglamentas (EB) Nr. 2008/97 turėtų būti atitinkamai suderintas ir vietoj sumų, numatytų pagal EB ir Turkijos asociacijos tarybos Sprendimą Nr. 1/77 [5], turėtų būti įrašyti tie sumažinimai;
kadangi specialių priemonių, nustatytų alyvuogių aliejaus importui iš Turkijos EB ir Turkijos asociacijos tarybos Sprendime Nr. 1/98, sąlygos nenumato, kad muito sumažinimai turėtų priklausyti nuo specialaus eksporto mokesčio taikymo Turkijoje; kadangi dėl to Komisijos reglamentas (EB) Nr. 151/98 [6] turėtų būti panaikintas;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2008/97 iš dalies keičiamas taip:
1. 2 straipsnio 1 dalyje vietoj žodžių "0,7245 ekiu už 100 kilogramų" įrašoma "10 %".
2. 2 straipsnio 2 ir 3 dalys išbraukiamos.
3. 3 straipsnio atitinkamai 1 ir 2 dalyje vietoj žodžių "3,723 ekiu už 100 kilogramų" ir "7,003 ekiu už 100 kilogramų" įrašoma "5 %".
2 straipsnis
Reglamentas (EB) Nr. 151/98 panaikinamas.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1998 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. balandžio 22 d.